cyanic-selkie/wikianc huggingface dataset:
Արթուր Գրոտգեր
Հիշատակ
Նկարչի անունով փողոցներ են անվանակոչվել Լեհաստանի շատ բնակավայրերում։ Արթուր Գրոտգերի անունով փողոց կա բելառուսական Գրոդնո քաղաքում։
Ծանոթագրություններ
Կատեգորիա:Լեհ նկարիչներ
IPhone 11
iPhone 11, Apple կորպորացիայի սմարթֆոն, որն օգտագործում է Apple A13 Bionic պրոցեսորը և iOS 13 օպերացիոն համակարգը, որը ներկայացվել է 2019 թվականի սեպտեմբերի 10-ին iPhone 11 Pro-ի և iPhone 11 Pro Max-ի հետ միասին։ Մոդելը եկել է փոխարինելու iPhone XR-ը։
Հեռախոսների նախնական պատվերը սկսվել է սեպտեմբերի 18-ին, վաճառքի սկիզբը՝ սեպտեմբերի 20-ին։ Կիրառվում է երկակի հիմնական տեսախցիկ՝ հիմնված մեքենայի ուսուցման վրա՝ նոր պատկերի մշակման ալգորիթմներով՝ Deep Fusion, Smart HDR և գիշերային ռեժիմ։ Հեռախոսի հետ միասին նախկինի պես կմատակարարվի 5 վատտ լիցքավորման սարք և Lightning-USB-A լար՝ հեռախոսը համակարգչին միացնելու համար ։
Սարքերն առաջարկվում են վեց գունային լուծումներում՝ մանուշակագույն, դեղին, կանաչ, սև, սպիտակ և կարմիր ։ Օգտագործվում է Apple A13 միկրոպրոցեսորային չիպը, որը պարունակում է վեց ARMv8 համակարգչային միջուկներ, չորս վիդեո ընդունիչի միջուկներ և ութ նեյրոնորատոր միջուկներ։ Հեռախոսը թողարկվելու է 64, 128 կամ 256 գիգաբայթ ներկառուցված ֆլեշ հիշողությամբ։ Սարքի դիսփլեյը պատրաստված է LCD IPS տեխնոլոգիայով և ունի 6,06 դյույմ անկյունագիծ։ Մարտկոցի հզորությունը iPhone XR-ի համեմատ ավելացել է 168 mAh-ով և այժմ կազմում է 3110 mah: RAM ծավալը հավասար է 4 Գբ։
Դիզայն
Հեռախոսի հետ կապված դիզայնի մանրամասները լայնորեն արտահոսել են նախքան պաշտոնական թողարկումը, ընդ որում հրապարակվել են հեռախոսի ամբողջական մասնագրերը և մատուցումները, որոնցից շատերը ճիշտ են եղել, օրինակ, տեսախցիկի տեղադրվածքը և iPhone X-ի ժամանակներից ի վեր ցուցադրված ճակատային տեսախցիկի դիզայնի պահպանումը  ։
Թել-ֆեդդանի-Թախթանի
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ամպլիֆիկացիա (այլ կիրառումներ)
Ամպլիֆիկացիա կարող է վերաբերել՝
Լեոնարդ Լեյք
Լեոնարդ Լեյք (Leonard Lake, ), ամերիկացի սերիական մարդասպան։ Չարլզ Նգի հետ նրա կատարած հանցագործությունները բացահայտվեցին, երբ Լեյքն ինքնասպանություն գործեց՝ ապօրինի զենք ունենալու համար ձերբակալվելուց հետո ցիանիդի սրվակ խմելով։
Կյանք
1965 թվականին՝ տասնինը տարեկան հասակում, Լեյքը միացավ ծովային ուժերին և որպես ռադարի օպերատոր ծառայեց Վիետնամի պատերազմի ժամանակ։ 1971 թվականին «շիզոիդ անձնային խանգարում» ախրորոշումից հետո Լեյքը առողջության խաթարման պատճառով զորացրվեց, և նրան հոգեթերապիայի կուրս նշանակվեց։ Վերադառնալով քաղաքացիական կյանքին՝ նա հաստատվեց Կալիֆորնիայի Սան-Խոսե քաղաքում և ընդունվեց Սան-Խոսեի պետական համալսարան:, սակայն առաջին կիսամյակից հետո դուրս մնաց։ Համարվում է, որ նա 1970-ական թվականների սկզբին միացել է հիպիների խմբին և հիմնվել նրանց իսկ համայնքում։ 1975 թվականին Լեյքն ամուսնացավ, սակայն ամուսնությունը շուտով խաթարվեց, քանի որ կինն իմացել էր, որ նա նկարահանվել է սիրողական պոռնոգրաֆիկ ֆիլմերում և դրանցում գլխավոր դեր խաղացել՝ սադոմազոխիզմի և բոնդաժի գործողություններ կատարելով։
1980 թվականին Լեոնարդը մեքենայի հափշտակություն կատարեց, սակայն բանտից ազատվեց մեկ տարի պայմանական պատժով։ 1981 թվականին նա նորից ամուսնացավ՝ Կլարալին Բալաշի հետ։ Նրա հետ ծանոթացել էր 1977 թվականին, երբ աշխատում էր Վերածննդի դարաշրջանի վերաբերյալ տոնավաճառում։ Այնուամենայնիվ, Բալաշը շուտով թողեց նրան, քանի որ արդեն հոգնել էր ամուսնու վերաբերմունքից և պոռնոգրաֆիկ ֆիլում գլխավոր դեր խաղալու նրա պահանջներից։ Լեյքը ձերբակալվեց 1982 թվականին՝ հրազենի օգտագործման կանոնների խախտման համար, սակայն գրավի դիմաց ազատ արձակվեց և տեղափոխվեց Վիլսվիլ՝ Կալավերասի շրջան՝ Բալաշին պատկանող ռանչո։ 1982 թվականին Լեյքը հանդիպում է Չարլզ Նգ անունով մի մարդու Հոնկոնգից, և նրանք ընկերանում են։ Չալզը սկսում է Լեյքի ռանչոյում ապրել, որտեղ նրանք սկսում են առևանգել, տանջել, ապա բռնաբարել ու սպանել մարդկանց։ Զոհերի մեծ մասը Լեյքի և Չարլզի ծանոթներն էին։
Բացահայտում
1985 թվականի հունիսի 2-ին Չարլզ Նգին նկատում են Սան-Ֆրանցիսկոյի հարավի խանութներից մեկում գողություն անելիս։ Ոստիկանություն են կանչում։ Նա փախչում է, երբ հասնում է ոստիկանությունը, սակայն Լեոնարդ Լեյքը, որը նրա հետ էր, մնում է գողության վայրում։ Ոստիկանությունը հետախուզում է նրա մեքենան, որում գտնվում էր 22 կոլիբրի հրացան՝ ապօրինի կերպով լիցքավորված։ Լեյքը ձերբակալվում է զենք կրելու օրենքը խախտելու համար։
Նա ներկայանում է որպես Ռոբին Սթեփլի և իր մոտ այդ անունով վարորդական իրավունք է ունենում։ Ոստիկանությունը չի հավատում, քանի որ ըստ վարորդական իրավունքի, Ռոբին Սթեփլին 26 տարեկան էր, այն դեպքում, երբ իրենց առջև կանգնած տղամարդը գրեթե 40 տարեկան կլիներ։ Հայտնվելով ոստիկանության բաժանմունքում՝ Լեյքը մի բաժակ ջուր է խնդրում։ Աննկատ կերպով վերանաշապիկի տակ թաքնված ցիանիդը լցնում է բաժակի մեջ։ Ուշաթափվում է և շտապ ուղարկվում հիվանդանոց, որտեղ կոմայի մեջ է ընկնում։ Հաջորդած չորս օրերի ընթացքում նրան արհետական շնչառության սարք էր միացված, մինչև որ մահանում է ։
Այդ ընթացքում ոստիկանությունը բացահայտում է նրա իրական ինքնությունը։ Բացի այդ՝ պարզվում է, որ Ռոբերտ Սթեփլին, որի անունը վերցրել էր Լեոնարդը, անհետացել էր մի քանի շաբաթ առաջ։ Լեյքի մեքենան, որ պատկանում էր 39-ամյա Պոլ Կոսներին, անհետ կորել էր 6 ամիս առաջ՝ 1984 թվականի նոյեմբերին։
Ոստիկանությունը խուզարկում է Լեյքի ռանչոն Վիլսվիլլում։ Պարզվում է, որ Լեյքը հանուն գոյության շարժման անդամ է եղել, քանզի նրա ռանչոն զենքերով լի թաքստոց ուներ։ Օրագրում Լեյքը գրում է, որ շուտով միջուկային պատերազմ է լինելու, և ինքը պլանավորում է գոյատևել իր թաքստոցում։ Ոստիկանությունը նաև գտնում է մի տեսագրություն, որում Լեոնարդն ու Չարլզը տանջում և բռնաբարում են կանանց։
Ռանչոյում ոստիկանությունը 12 դիակ է հայտնաբերում։ Նրանց թվում էին նաև ընտանիքի անդամներ։ Ընդհանուր առմամբ հայտնաբերվում են մոտ 25 մարդու պատկանող մարմնի մասեր ։
Արտաքին հղումներ
Կատեգորիա:Ամերիկացի մարդասպաններ
Նեժին
Արտաքին հղումներ
Կատեգորիա:Ուկրաինայի քաղաքներ Կատեգորիա:993 թվականին հիմնադրված բնակավայրեր
Մամարք (գյուղ, Քաշաթաղի շրջան)
Մամարք, գյուղ Արցախի Հանրապետության Քաշաթաղի շրջանում։ Տեղաբաշխված է հանրապետության հարավարևմտյան հատվածում։ Բերձոր շրջկենտրոնից գտնվում է 80 կմ հեռավորության վրա, իսկ մայրաքաղաք Ստեփանակերտից՝ 130 կմ հեռավորության վրա ։
Հալե գյուղի հետ միասին ընդգրկված է Մամարք համայնքի կազմում ։
Աշխարհագրություն
Գյուղը տեղակայված է Արցախի Հանրապետության հարավարևմտյան հատվածում՝ Քաշաթաղի շրջանում՝ նախկինում՝ Սյունիքի Հաբանդ գավառում։ Բնակավայրը տեղաբաշխված է Որոտանի ստորին հոսանքի աջափնյա հարթավայրային մասում ։
Համայնքը հարթավայրային է, ունի 2655,6 հա տարածք, որից 946,2 հա գյուղատնտեսական նշանակություն, 1652,3 հա անտառային հողեր։ Մամարք համայնքի սահմանային գոտով հոսում է Որոտան գետը։
Համայնքի տարածքում խմելու ջրի համար առկա են թվով 5 գործող անհատական ջրհորներ, 6 գործող անհատական ջրհոր կա Հալե գյուղում։
Պատմություն
Կարծիք կա, որ հնագույն շրջանում գյուղը նույնպես ունեցել է Մամար անունը, որն ունի արեգադեմ իմաստը և առնչվում է արևի պաշտամունքը խորհրդանշող սրբավայրի հետ։ Փաստը վկայում է այն մասին, որ ներկայիս բնակավայրի հյուսիսային եզրին մնացել են նախկին հայկական գյուղի ավերակները ։
18-րդ դասի երկրորդ կեսին և 19-րդ դարի սկզբներին Ղարաբաղի և Նախիջևանի խաների ու քրդական ցեղերի ցեղերի ճնշման տակ տարածաշրջանի բնակավայրերը հայաթափվել էին։ Այս հանգամանքն էլ պատճառ դարձավ, որ տվյալ գավառի գյուղերի, այդ թվում՝ Մամարքի պատմական անցյալի մանրամասները մոռացության մատնվեն։
Վերոհիշյալ ժամանակահատվածում մոռացության մատնված գյուղում հաստատվել էին քուրդ և թուրք խաշնարած մի քանի ընտանիքներ։ Որոշ հանգամանքների բերումով  հայկական բնակավայրի անունը նրանք պահպանել  են ։
Հայտնի է, որ ներկայիս Քաշաթաղի շրջանի որոշ գյուղերի հայ բնակիչներ, Շահ Աբասի ժամանակներից սկսած և առավել շատ 18-րդ դարի երկրորդ կեսին, Ղարաբաղ ի խաների ճնշումներին դիմակայելու և հայրենի օջախներից չհեռանալու միտումով մահմեդականություն են ընդունել։ Հնարավոր է, որ նման տխուր ճակատագրի է արժանացել նաև Մամարքի հայությունը, որոնց մի մասը, մնալով գյուղում, շարունակել է պահպանել նախկին բնակավայրի անունը։
Տասնամյակների ընթացքում եկվորները կործանել են հայկական պատմամշակութային արժեքները։ Խորհրդային տարիներին դա առավել ծրագրված բնույթ ստացավ։ Այսօր արդ հուշարձանների հետքերը  հիմնականում չեն երևում ։
Ադրբեջանում խորհրդային կարգերի հաստատվելուց հետո Մոսկվայի կենտրոնական բոլշևիկյան իշխանության որոշմամբ այս տարածքները բռնակցվեցին ԱԽՍՀ-ին։ Մամարք 1923 թվականին գտնվում էր ԱԽՍՀ Կարմիր Քուրդիստանի, իսկ 1930 թվականին՝ Կուբաթլուի կազմում։
1993 թվականին նոյեմերի սկզբների Արցախի Հանրապետության Պաշտպանության բանակի հարվածների տակ գյուղը ազատագրվեց։  1995 թվականին  ազատագրված բնակավայրում հաստատվեցին  ՀՀ բնակավայրերից  մի քանի ընտանիքներ։ Գյուղի պաշտոնական անունը դարձավ Մամարք ։
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ ։
Բնակչություն
2015 թվականին Մամարք համայնքի բնակչության թվաքանակը կազմում է 46 մարդ, կա 15 տնտեսություն։
Բնակավայրի ազգաբնակչության փոփոխությունը.
Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։
Հասարարակական կառույցներ
2015 թվականի դրությամբ համայնքում գործում էր գյուղապետարան, կա բուժաշխատող ։
Flight Log: Turbulence
Flight Log: Turbulence, հարավկորեական բոյ բենդ GOT7-ի երրորդ ստուդիական ալբոմ։ Այն թողարկվել է 2016 թվականի սեպտեմբերի 26-ին` JYP Entertainment լեյբլով և գլխավոր «Hard Carry» սինգլով  ։ Ալբոմը հանդիսանում է Flight Log խմբի երկրորդ սերիայի ալբոմ։
Ամպլիֆիկացիա (գրականություն)
Ընդարձակաբանություն, Ամպլիֆիկացիա ( - «ընդարձակում, ծավալում, ընդլայնում»), ոճաբանական ֆիգուր, որն իրենից ներկայացնում է կրկնվող խոսքային կառույցներ կամ առանձին բառեր։ Արձակում և չափածոյում օգտագործվում է խոսքի արհայտչականությունը ուժեղացնելու համար՝ խոսքի պատկերավորման, տրոպի տարբեր միջոցների ու տեսակների զուգորդմամբ (հիպերբոլներ, աստիճանավորումներ, անալոգիաներ և կոնտրաստներ, դատողություններ և եզրահանգումներ) ։
Ամպլիֆիկացիաներով հարուստ է Գր. Նարեկացու «Մատյան ողբերգության» երկը, Պ. Սևակի գործերը։ Ամպլիֆիկացիայի հիման վրա կարող են ստեղծված լինել ամբողջական բանաստեղծություններ, օրինակ՝ Ա. Ս. Պուշկինի «Երեք բանալիներ» կամ Իոսիֆ Բրոդսկու «Մեծ էլեգիա Ջոն Դոննին» ։
Ընդարձակաբանություն փոխաբերական իմաստով նշանակում է շատախոսություն, նշված պատկերավորման միջոցների շռայլում։
Ծանոթագրություններ
Կատեգորիա:Լեզվի պատկերավորման միջոցներ Կատեգորիա:Տաղաչափություն
(7180) 1991 NG1
(7180) , աստերոիդ աստերոիդների հիմնական գոտում։ Հայտնաբերվել է 1991 թվականի հուլիսի 12-ին Հենրի Հոլտի կողմից Պալոմարում ։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆուրրինալիաներ
Ֆուրրինալիա (կամ Ֆուրիանալիա), հին հռոմեական տոն, որը տոնվում էր հուլիսի 25-ին, նվիրված էր Ֆուրրինա աստվածուհուն։ Վարոսը գրում է, որ Ֆուրրինալիան հասարակական տոն էր (feriae publicae dies)։ Եվ տոնը, և աստվածուհու պաշտամունքը անորոշ էին.։ Վարոսը նշում է, որ անգամ ուշ հանրապետության շրջանում Հռոմի քաղաքացիների մեծ մասը չգիտեր աստվածուհու անունը ։ Հայտնի է, որ 50 ֆլամիններից մեկը ծառայում էր Ֆուրրինային, հետևաբար նաև ղեկավարում էր տոնակատարությունը ։ Ըստ Վարոսի Ֆուրրինան ունեցել է իրեն նվիրված լուկուս Յանիկուլում բլրի վրա, որը նաև տոնակատարության իրականացման վայրն եր։ Ֆուրրինան կապ ուներ ջրի պաշտամունքի հետ։ Հավանաբար Ֆուրրինալիան եզրափակում էր ջրային տոները հուլիսի 19-ին և 21-ին՝ Լուկարիա, 23-ին՝ Նեպտունալիա)  ։
Արտաքին հղումներ
Կատեգորիա:Հին Հռոմի տոներ
Չանաքքալեի մարզ
Չանաքքալեի մարզ (Çanakkale ili), նահանգ Թուրքիայի Հանրապետության Մարմարածովյան տարածաշրջանում։
Ծանոթագրություններ
Կատեգորիա:Չանաքքալեի մարզ
Ռենտգենյան ճառագայթների դիֆրակցիա
Ռենտգենյան ճառագայթների դիֆրակցիա, ռենտգենյան ճառագայթների ցրումը նյութի էլեկտրոնների հետ փոխազդելիս, առանց ալիքի երկարության փոփոխության ցրված երկրորդային ալիքների ինտերֆերենցիայի արդյունք։ Ցրումը կարող է հանգեցնել նաև ալիքի երկարության փոփոխության։ Ցրված ճառագայթների ուղղությունը և ինտենսիվությունը կախված են ցրող նյութի ներքին կառուցվածքից (էլեկտրոնների բաշխումից)։ Ռենտգենյան ճառագայթների դիֆրակցիան (որպես դրանց ալիքային բնույթի ապացույց) փորձով դիտելու համար բյուրեղի տարածական ցանցն օգտագործելու գաղափարը տեսականորեն մշակել է Լաուեն (1912)։ Բյուրեղում ցրող կենտրոնների (ատոմներ, իոններ) հեռավորությունը ռենտգենյան ճառագայթների ալիքի երկարության կարգի մեծություն է (1A), ուստի, ռենտգենյան ճառագայթների համար բյուրեղը բնական եռաչափ դիֆրակցիոն ցանց է։ Դիֆրակցիոն մաքսիմումների ուղղությունները որոշվում են Լաուեի պայմաններով՝ ուր a, b, c-ն բյուրեղային ցանցի պարբերություններն են երեք առանցքների ուղղությամբ, -ն ընկնող, իսկ -ն՝ ցրված ճառագայթների կազմած անկյուններն են բյուրեղի առանցքների հետ, \lambda-ն ալիքի երկարությունն է, իսկ p, q, r-ը ամբողջ թվեր են։ Ու․ Բրեգը և Յու․ Վուլֆը բյուրեղի տարածական ցանցից ռենտգենյան ճառագայթների դիֆրակցիան մեկնաբանեցին որպես ատոմային հարթությունների համակարգերից ռենտգենյան ճառագայթների ընտրողական (սելեկտիվ) անդրադարձում։ Անշարժ միաբյուրեղներից ռենտգենյան ճառագայթների դիֆրակցիա ստացվում է ճառագայթների բազմերանգ փնջի, իսկ բազմաբյուրեղներից՝ մեներանգ փնջի դեպքում։ Ռենտգենյան ճառագայթների դիֆրակցիայի երևույթն ընկած է ռենտգենակառուցվածքային վերլուծության և ռենտգենյան սպեկտրոսկոպիայի հիմքում։ Ռենտգենյան  ճառագայթների դիֆրակցիա դիտվում է նաև, երբ ճառագայթները ցրվում են ամորֆ մարմիններից, հեղուկներից կամ գազերից։ Այս դեպքում ինտենսիվության փոփոխության կախումը ցրման անկյունից արտահայտվում է նմուշի միջով անցնող ճառագայթների փնջի շուրջն առաջացած մեկ կամ մի քանի լայն օղակներով (հալո), որոնց դիրքը կախված է նյութի  մոլեկուլների միջին հեռավորությունից կամ մոլեկուլի ատոմների հեռավորություններից։ Ռենտգենյան ճառագայթների դիֆրակցիա ստացվում է նաև օպտիկական դիֆրակցիոն ցանցով, եթե ճառագայթների սահքի անկյունը ցանցի նկատմամբ փոքր է լրիվ անդրադարձման անկյունից։
Գրականություն
Կատեգորիա:Ֆիզիկական էֆեկտներ և երևույթներ
Թլկուրան
Թլկուրան, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Օրտույ
Օրտույ (Ортуй, Орта), գյուղ Ռուսաստանի Անդրբայկալյան երկրամասի Մոգոյտույսկի շրջանի կազմում։
Բնակչությունը 2002 թվականին գրանցված տվյալներով կազմում էր 1166 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Անդրբայկալյան երկրամասի Մոգոյտույսկի շրջանի բնակավայրեր
Կանյելյես
Կանյելյես (Canyelles), մունիցիպալիտետ Իսպանիայում։ Մտնում է Բարսելոնա պրոնվիցիայի մեջ՝ Կատալոնիա ինքնավար համայնքում Մունիցիպալիտետը գտնվում է Գարրաֆ շրջանում։ Զբաղեցնում է 14,23 կմ² մակերես տարածք։ Նրա բնակչությունը կազմում է 4196 մարդ (2010 թվականի մարդահամարի տվյալների համաձայն)։
Արտաքին հղումներ
Կատեգորիա:Իսպանիայի բնակավայրեր
Ջեյմս Իրվին
Ջեյմս Բենսոն Իրվին (James Benson Irwin, ), ամերիկացի փորձարկու-օդաչու, ինժեներ, տիեզերագնաց։ Մասնակցել է «Ապոլլոն-15» տիեզերանավի լուսնային թռիչքին. դառնալով Լուսնի վրա ոտք դնող ութերորդ մարդը։
Ապոլլո 15
Դեյվիդ Սքոթթի հետ Լուսնի մակերեսի վրա աշխատել է 18 ժամ 33 րոպե՝ կատարելով գիտական հետազոտություններ ու փորձեր (այդ թվում Գալիլեյան փորձը)։ Իրվինը առաջին մարդն էր, որ Լուսնի վրա շրջել է Լուսնագնաց մեքենայով։ Գիտության համար կարևոր դեր է կատարել նրա գտած այսպես կոչված «Ծննդոց քարաբեկորը», որը գիտնականների հաշվարկով ունի 4 միլիարդ տարվա հնություն։
Նոյան տապանի որոնումները
Վերադարձից կարճ ժամանակ անց Իրվինը հայտարարել է իրեն վերածնված քրիստոնյա։ Հիմնել է միսիոներական կազմակերպություն՝ «Բարձր Թռիչք հիմնադրամ» անվամբ։ 1973 թվականից վեց անգամ բարձրացել է Արարատ լեռը։ Իրվինը հույս ուներ գտնել Նոյան տապանը որպես Աստծո գոյության վերջնական ապացույց։
Մահացել է 1991 թվականին՝ սրտի կաթվածից։
Ծանոթագրություններ
Կատեգորիա:Տիեզերագնացներ Կատեգորիա:Ամերիկացի տիեզերագնացներ Կատեգորիա:Արարատ Կատեգորիա:Արլինգտոնի ազգային գերեզմանատանը թաղվածներ Կատեգորիա:20-րդ դարի ամերիկացի գործարարներ Կատեգորիա:Միչիգանի համալսարանի շրջանավարտներ Կատեգորիա:Ամերիկացի օդաչուներ Կատեգորիա:Կաթվածից մահացածներ Կատեգորիա:Սրտամկանի ինֆարկտից մահացածներ
Կայարան երկուսի համար
«Կայարան երկուսի համար» («Вокзал для двоих»), ռեժիսոր Էլդար Ռյազանովի խորհրդային մելոդրամատիկ կինոֆիլմը, որը թողարկվել է 1982 թվականին։ Գլխավոր դերերը կատարել են Օլեգ Բասիլաշվիլին և Լյուդմիլա Գուրչենկոն։ 1983 թվականին ընդգրկվել է Կաննի կինոփառատոնի պաշտոնական մրցութային ծրագրում։ Արժանացել է ԽՍՀՄ պետական մրցանակի (1984)։
Սյուժե
Ցրտաշունչ ձմեռային երեկոյին Սիբիրում ինչ-որ տեղ ուղղիչ-աշխատանքային գաղութում անցնում է երեկոյան ստուգումը։ Ստուգայցից հետո բանտարկյալ Պլատոն Սերգեևիչ Ռյաբինինին հայտնում են, որ նրա մոտ ժամադրության է եկել կինը և բանտից 10 կմ հեռավորության վրա գտնվող գյուղում վարձել սենյակը, ինչպես նաև նրան հրահանգում են գնալ տեղացի վարպետի մոտ և վերցնել ակորդեոնը։ Նա իրավունք ունի հրաժարվել ժամադրության գնալուց, բայց չի կարող հրաժարվել ղեկավարության հանձնարարությունը կատարելուց։ Նրան թողնում են մինչև առավոտյան ստուգումը՝ զգուշացնելով, որ ուշացումը հավասարազոր է փախուստի։ Պլատոնւ գյուղ գնալու ճանապարհին հիշում է այն, ինչ տեղի էր ունեցել իր հետ դատապարտվելուց առաջ։
Անցնող գնացքով գալիս է Վերայի սիրեկանը՝ ուղեկցորդ Անդրեյը։ Նա բերում է երկու ճամպրուկ սեխ, որպեսզի Վերան դա «իրացնի» տեղական շուկայում, և Վերայի հետ առանձնանում է կուպեում՝ Պլատոնին խնդրելով հսկել սեխը և որպես գրավ վերցնելով նրա անձնագիրը։ Գնացքի կանգառի ժամանակը կրճատվում է, Անդրեյը մոռանում է վերադարձնել Պլատոնի անձնագիրը և այն տանում է իր հետ։ Այսպիսով, Պլատոնը չի կարող նստել հաջորդ գնացքը և ստիպված է մնալ Զաստուպինսկում երկու օր, մինչև Անդրեյը վերադառնա և բերի իր անձնագիրը։
Օրվա ընթացքում Պլատոնն ու Վերան մի քանի անգամ բախվում են կայարանում և ի վերջո հաշտվում։ Հարսանեկան խնջույքից հետո Վերան որոշում է օգնել, որ Պլատոնը գիշերելու տեղ ստանա «Ինտուրիստ» հյուրանոցում, սակայն հերթապահ Մարինան մերժում է։ Երեկոյան Վերան ուշանում է վերջին ավտոբուսից և ստիպված է գիշերել կայարանում՝ Պլատոնի հետ միասին, նրա հետ կիսելով նաև «ցարական» ընթրիքը՝ հարսանեկան խնջույքի ճաշատեսակների մնացորդները։ Գիշերը գրպանահատը գողանում է քնած Պլատոնի դրամապանակը։ Ինչ-որ կերպ գումար ձեռք բերելու համար Պլատոնը ստիպված է շուկայում վաճառել Անդրեյի սեխերը սպեկուլյացիոն գնով։ Երեկոյան նա Վերային հրավիրում է կայարանամերձ ռեստորան։ Ընթրիքի համար նա գումար է վաստակում դաշնամուր նվագելով տեղացի «երաժիշտ» Շուրիկի մեծահոգի թույլտվությամբ։
Հաջորդ օրը Անդրեյը գալիս է և վերադարձնում է Պլատոնի անձնագիր։ Վերան խզում է հարաբերությունները Անդրեյի հետ։ Նրա ու Պլատոնի միջև տեղի է ունենում քաշքշուկ, բայց Անդրեյ հարթում է կոնֆլիկտը ոստիկանության հետ ու մեկնում։ Վերան Պլատոնի համար գնում է գնացքի տոմս։ Այնուհետև նա հայտնում է, որ հեռախոսով կապ է հաստատել Պլատոնի կնոջ հետ (նախկինում Պլատոնը նրան տվել է իր տան հեռախոսի համարը), որպեսզի համոզի նրան չխորտակել ուրիշի կյանքը։ Վերջինս ասել է, որ ինքն ընդհանրապես չի կարողանում մեքենա վարել։ Կառամատույցում Վերան ու Պլատոնը հրաժեշտ են տալիս միմյանց, և Պլատոնը հեռանում է Զաստուպինսկից։
Հուշը ընդհատվում է։ Այդ նույն պահին Պլատոնը հասնում է գյուղ, արհեստանոցից վերցնում է ակորդեոնը և դժկամությամբ գնում ժամադրության իր կնոջ հետ, բայց պարզվում է, որ իր մոտ է եկել ոչ թե կինը, այլ Վերան։ Առավոտյան ոչ Պլատոնը, ոչ էլ Վերան չեն լսում զարթուցիչի ձայնը, իսկ երբ նրանք արթնանում են, մինչև ստուգման սկիզբը մնում է ընդամենը 1 ժամ 20 րոպե։ Պլատոնը ստիպված է վազել մինչև գաղութ 10 կիլոմետր՝ տանելով ակորդեոնով, իսկ Վերա վազում է նրա հետ։ Արդեն բավականին մոտ է ճամբարի ցանկապատը և աշտարակները, բայց հոգնածությունից Պլատոնը այլևս չի կարող գնալ և չի հասցնում ստուգմանը։
Վերադասները զեկուցում են բանտարկյալի բացակայության մասին և պատրաստվում են դա համարել փախուստ։ Վերան Պլատոնին խնդրում է նվագել ակորդեոնը, բանտի բակում լսում են նվագը և հաշվում, որ նա ներկայացել է առավոտյան ստուգմանը նշանակված ժամին։
Ստեղծման պատմություն
Վարկածներից մեկի համաձայն՝ ճանապարհային պատահարի մեղքն իր վրա վերցրած մարդու պատմությունը վերցվել է կոմպոզիտոր Միքայել Թարիվերդիևի և նրա սիրելիի՝ դերասանուհի Լյուդմիլա Մաքսակովայի կյանքից։ Թարիվերդիևը դատապարտվել է երկու տարվա ազատազրկման, բայց քանի որ հետաքննությունը, իսկ այնուհետև դատը տևել է երկու տարի, կոմպոզիտորին ազատել են համաներմամբ ։
Լյուդմիլա Մաքսակովան ներկայացրել է իրադարձությունների իր վարկածը, ըստ որի՝ ղեկին եղել է Թարիվերդիևը, ընդ որում՝ եղել են վկաներ ։
Սակայն «Հետաքննությունը վարել են...» (ռուս․՝ «Следствие вели…») հաղորդման թողարկումներից մեկում պատմվել է ֆիլմի հետ գրեթե նույնական մի պատմություն, որը տեղի է ունեցել 1972 թվականին Պետուշկի քաղաքում, և որն ավելի քրեական բնույթ է ունեցել, ինչը թույլ է տալիս պնդել, որ հենց դա է հիմք դարձել ֆիլմի սյուժեի համար ։
Արձակումից ուշանալու պատմությունը նույնպես վերցված է իրական կյանքից. 1953 թվականին Յարոսլավ Սմելյակովին, որը պատիժը կրում էր ճամբարում, ազատ են արձակել ընկերների հետ հանդիպման գնալու համար՝ կալանավայրից մի քանի կիլոմետր հեռավորության վրա։ Նա առավոտյան ուշ է արթնացել և կարող էր ուշանալ առավոտյան ստուգումից, և ընկերները նրան օգնել են տեղ հասնել ։
«Քեռի Միշայի» հանգուցյալ ամուսնու լուսանկարը Վադիմ Սպիրիդոնովի նկարն է Ֆեոդոր Սավելևի դերում «Հավերժական կանչ» («Вечный зов») ֆիլմից։ Ֆիլմում օգտագործվել են «Sony» ընկերության առաջին գունավոր հեռուստացույցներից մեկը, մոդել «Trinitron KV-1210» և ճապոնական «JVC» ընկերության VHS ստանդարտի առաջին շարժական տեսամագնիտոֆոններից մեկը, «HR-4100 EG» մոդելը՝ արտաքին «AA-P41EG» էներգամատակարարման համակարգով։
Խորհրդային ժամանակներում մահվան ելքով ավտովթարի համար դատապարտվածը պետք է պատիժը կրեր ոչ թե ֆիլմում ցուցադրված ռեժիմային գաղութում, այլ գաղութ-ավանում, որտեղ նրան կարող էին թույլ տալ ապրել ընտանիքի հետ ։
Երաժշտություն
Ավանդույթի համաձայն՝ ֆիլմի գլխավոր երգի համար տեքստը գրել է Էլդար Ռյազանովը, սակայն, ինչպես նախկինում է եղել, նա չի համարձակվել նրանց առաջարկել կոմպոզիտոր Անդրեյ Պետրովին իր անունից և նրան ներկայացրել է որպես Դավիթ Սամոյլովի բանաստեղծություն։ Մեղեդին, որը երգում է Վերան, «Raindrops Keep Fallin’ on My Head» երգն է, որը գրել է կոմպոզիտոր Բերտ Բակարակը «Բուտչ Քեսիդի և Սանդենս Քիդ» ֆիլմի համար։ Խորհրդային Միությունում հայտնի էր երգի ֆրանսերեն տարբերակը՝ «Toute la pluie tombe sur moi» Սաշա Դիստելի կատարմամբ։
«Քեռի Միշան» ներկայացնում է մագնիտոֆոնը մոզամբիկյան երգիչ Աֆրիկ Սիմոնի «Hafanana» երգի ձայնագրությունով։ Այնուհետև «Քեռի Միշայի» մենախոսության ֆոնին հնչում է ABBA խմբի «So Long» երգը։
Ֆիլմում օգտագործվել են նաև Եվգենի Մարտինովի «Яблони в цвету», Ադրիանո Չելենտանոյի «Մնաս բարով», Ռայմոնդ Պաուլսի «Старинные часы», Վլադիմիր Վիսոցկու «Москва — Одесса» երգերը (Գեորգի Գարանյանի ղեկավարած «Мелодия» համույթի հետ կատարմամբ) և այլն։
Դիֆենիլամին
Դիֆենիլամին,, արոմատիկ ամին։ Անգույն, բնորոշ թույլ հոտով, լույսի ազդեցությամբ մգացող բյուրեղային նյութ է, հալման ջերմաստիճանը՝ 54,0°С, եռմանը՝ 302°С։ Լուծվում է օրգանական լուծիչներում, խիտ անօրգանական թթուներում, չի լուծվում ջրում։ Ստանում են անիլինի և դրա քլորաջրածնական աղի խառնուրդը տաքացնելով (200°—230°С)։ Դիֆենիլամին օգտագործվում է օրգանական սինթեզում (կարբազոլ, ակրիդին և այլն), ազո- և տրիֆե- նիլմեթանային ներկանյութերի արտադրության մեջ, որպես պիրօքսիլային վառոդի կայունացուցիչ, որոշ օքսիդիչների (օրինակ, ազոտական թթվի) գունաչափման համար, իբրև օքսիդավերականգնիչ ինդիկատոր։
Կայարան երկուսի համար
Արտաքին հղումներ
Կատեգորիա:1982 ֆիլմեր Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:Էլդար Ռյազանովի ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսական ֆիլմեր Կատեգորիա:Խորհրդային կինոկատակերգություններ Կատեգորիա:Խորհրդային մելոդրամա ֆիլմեր
Դիֆենիլամին
Ծանոթագրություններ
Կատեգորիա:Ամիններ Կատեգորիա:Պեստիցիդներ Կատեգորիա:Ֆունգիցիդներ
Վերխնեարմետովո
Վերխնեարմետովո (Верхнеарметово, Үрге Әрмет), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իշիմբայսկի շրջանի բնակավայրեր
Շահեն Շահինյան
Շահեն Մեսրոպի Շահինյան, գրող, բանահավաք, գավառագետ։ ԽՍՀՄ ժուռնալիստների միության անդամ։
Կենսագրություն
Շահեն Շահինյանը ծնվել է 1922 թվականի մարտի 16-ին Չալթր գյուղում (Ռոստովի մարզ, Ռուսաստան) հողագործի ընտանիքում ։
Վաղ տարիքում կորցրել է հորը և կրտսեր քրոջ հետ մնացել են մոր խնամքին։ Սովորել է Չալթրի թիվ 1 դպրոցում։ Հատկապես տարվել է լեզուներով՝ հայերեն, ռուսերեն և գրականություն։ Ստեղծագործական հակումներն ի հայտ են եկել վաղ տարիքից։ 12 տարեկանում իր առաջին բանաստեղծությունը տվել է տարածաշրջանային թերթին։ Նույն տարիներին ուսուցիչների հանձնարարականով ընկերների հետ միասին սկսել է հավաքել բանահյուսության գործեր։ Դպրոցական տարիներին հետաքրքրվել է թատերարվեստով, մասնակցել գյուղական բեմում անցկացվող ներկայացումներին։ 8-րդ դասարանից հետո ընդունվել է Երևանի թատերական դպրոց, սակայն սկսվել է Հայրենական մեծ պատերազմը, և նա վերադարձել է Չալթր։ Նախքան զորակոչվելն աշխատել է «Կոմմունար» տարածաշրջանային թերթի խմբագրատանը, այնուհետև մոբիլիզացվել է աշխատանքային բանակի կազմում և ուղարկվել Շախտի քաղաք։ 1943 թվականին Շահինյանը մոբիլիզացվել է զինված ուժերի շարքերում և կռվել է Հյուսիսային Կովկասում, Ուկրաինայի հարավում, Ղրիմում։ Եղել է ականանետերի անձնակազմի հրամանատար։ Վիրավորվել է Սևաստոպոլի մերձակայքում, ապամոբիլիզացվել է վերքի պատճառով, տուն է վերադարձել որպես երկրորդ խմբի հաշմանդամ։
Հետպատերազմյան տարիներին Շահինյանը նշանակվել է շրջանի Մշակույթի պալատի տնօրեն։ 1952 թվականին կրկին վերադարձել է տարածաշրջանային թերթի խմբագրություն, որտեղ նախ աշխատել է որպես սրբագրիչ, այնուհետև՝ որպես մի շարք բաժինների ղեկավար՝ պատասխանատու քարտուղար, տեղակալ և 15 տարի շարունակ, մինչև թոշակի անցնելը՝ որպես «Зари коммунизма» թերթի գլխավոր խմբագիր։
Ստացել է ընդհանուր բանասիրական և հատուկ լրագրողական կրթություն։ 1958 թվականին ընդունվել է ԽՍՀՄ ժուռնալիստների միության շարքերը։ Նրա հոդվածները, ակնարկները, պատմվածքները տպագրվել են ինչպես մարզային, այնպես էլ տարածաշրջանային թերթերի էջերում`«Молот», «Комсомолец», «Таганрогская правда» և այլն։
Շահինյանի կենդանության օրոք հրատարակվել են 4 բանահյուսական ժողովածուներ։ 1971 թվականին «Հայաստանի գիտությունների ակադեմիայի հրատարակչությունը» թողարկել է Շահինյանի կողմից գրված 30 առակ «Հայ ազգագրությունն ու բանահյուսությունը» շարքում։ Երկու տարի անց «Ռոստիզդատը» հրապարակել է «Ծառն ուժեղ է արմատաներով» երկլեզվյա ասացվածքների ժողովածոն՝ Գևորգ Էմինի նախաբանով։ 1979 թվականին «Ռոստիզդատը» հրատարակել է «Բարի խոսքը գարնանային օր է» բազմաժանր հավաքածուն։
Շահինյանը եղել է Ռուսաստանի գրողների միության Ռոստովի մասնաճյուղի բանահյուսության և ազգագրական բաժնի անդամ։
Շահինյանը զբաղվել է թարգմանչությամբ՝ հայերենից ռուսերեն, ռուսերենից հայերեն։ Հայերենից ռուսերեն է թարգմանել Երվանդ Շահազիզի «Նոր Նախիջևանի Սուրբ Խաչ վանք» և «Նոր Նախիջևան ու նոր նախիջևանցիներ» հետազոտական աշխատանքները (1999 և 2005 թվականների հրատարակություններ)։ Թարգմանել է հայ գրող Գևորգ Դևրիկյանի «Երկիրը կլոր է» պատմվածքը։ Շահինյանը հայերեն է թարգմանել Վ. Զակրուտկինի «Մարդկության մայրը», Պ. Լեբեդկոյի «Խաղաղ Դոնի հեքիաթները», Ա. Կորիշչենկոյի «Կարմիր ատամանի թոռները» և Ե. Կրիվենկոյի «Տունը ծիրանի տակ» աշխատությունները։
Շահինյանը շատ ժամանակ է հատկացրել հասարակական աշխատանքներին։ Եղել է Ռոստովի տարածաշրջանային լրագրողական կազմակերպության բյուրոյի անդամ, բազմիցս ընտրվել է ժողովրդական պատգամավորների շրջանային խորհրդի անդամ, շրջանի կուսակցական հանձնաժողովի և շրջանի գործադիր կոմիտեի անդամ, ինչպես նաև Համամիութենական գրքասեր հասարակության շրջանի մասնաճյուղի նախագահ։
Շահինյանն արժանացել է բազմաթիվ մեդալների, ինչպիսիք են՝ «Արիության մեդալ», «Աշխատանքային արիության համար» մեդալ, «Աշխատանքի վետերան» մեդալ, «Աշխատանքային գերազանցության համար» մեդալ, «Սևաստոպոլի պաշտպանության համար մեդալ», Գերմանիայի դեմ տարած հաղթանակի համար» մեդալ և այլն։
Մահացել է 1988 թվականի մարտի 16-ին։
Կիուզա
Կիուզա  (Chiusa), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։ Բնակչությունը կազմում է 5031 մարդ (2004 թվականի տվյալներով)։ Խտությունը կազմում է 98 մարդ/կմ²։ Տարածքը 51 կմ² է։ Փոստային ինդեքս` 39043։ Հեռախոսային կոդ` 0474։
Ժողովրդագրություն
Բնակչության աճը։
Արցախի լեռնագրություն
ԼՂՀ-ն գտնվում է Հայկական լեռնաշխարհի հյուսիսարևելյան եզրին՝ Փոքր Կովկասի հարավարևելյան մասում։ Տարածքում է Կուր-Արաքսի դաշտավայրի արևմտյան մասը։ Մակերևույթը հիմնականում լեռնային է՝ հյուսիս-արևմուտքից հարավ- արևևելք ընդհանուր թեքությամբ։ Տարածքի միջին բարձր, ծովի մակերևույթից 1100 մ է, ամենաբարձր կետը Արիություն լեռն է (3724 մ, Մռավի լեռնաշղթայում), ամենացածրը՝ Սև ջրի հովիտը (112 մ, Մարտունու շրջան)։ Բարձր լեռնագագաթներից է Մռավը (3343 մ)։ Մռավի հարավարևելյան կարճ, զառիթափ ու հողմահարված լանջերը հանրապետության տարածքում կտրտված են Թարթառ (Տրտու) գետի վտակների խոր կիրճերով ու գետահովիտներով։ Լեռնաշղթայի բարձրադիր մասերում պահանվել են ռելիեֆի սառցադաշտային ձևեր (կառեր, կրկեսներ, տաշտակաձև հովիտներ)։ Տարածքի արևմտյան մասում հյուսիս-արևմուտքից հարավ-արևելք ձգվում է Ղարաբաղի լեռնաշղթան, որի արևելյան Օխտնաղբյուր, Կուսանաց, Կաչաղակաբերդ, Շմանեկ, Ծավեն, Մարխաթուն և այլ լեռնաճյուղեր բաժանված են Կարկառ, Խաչեն, Խոնաշեն և այլ գետերի ու դրանց վտակների խոր հովիտներով։ Լեռնաշղթայի առավել բարձր գագաթների (Կուսանաց, Դալիսար և այլն) հարաբեր բարձրությունն 500-600 մ է։ Հարավ-արևելքում ձգվում է Մեծ Քիրս լեռնաշղթան (2724 մ), որի հյուսիսային մասում է Ճաղատսարի լեռնանցքը (2080 մ), որտեղով անցնում է Ստեփանակերտ-Գորիս ավտոմայրուղին։ Լեռնաշղթայի արևելյան մասում է Շուշիի սարավանդը։ Տարածքում կան ռելիեֆի կարստային ձևեր (հայտնի է Որվան-Ազոխի քարանձավը)։
Կատեգորիա:Լեռնաշխարհներ Կատեգորիա:Արցախի Հանրապետության աշխարհագրություն
Ալեքսանդր Մղեբրով
Ալեքսանդր Մղեբրով (Մղեբրյան) (12 մարտ, 1884 Թիֆլիս - 5 հոկտեմբեր, 1966 Լենինգրադ), հայ դերասան, բեմադրիչ։
Կենսագրություն
Ալեքսանդր Մղեբրովը ծնվել է 1884 թվականի մարտի 12-ին, Թիֆլիսում։
Ընդունվել է Ռապգոֆի դրամատիկական դասընթացներին և 1907թվականին ավարտել է այն ։ 1907 թվականին ընդունվել է Մոսկվայի Գեղարվեստական (ՄԳԹ), որից հետո 1908-10 թվականներին շարունակել է ուսումը Վ.Կոմիսարժեսկայայի թատրոնում։ 1910-12 թվականներին խաղացել է Ն. Եվրեինովի Հինավուրց թատրոնում ։
1917 թվականին հիմնադրել և ղեկավարել է Բալթիական գործարանի բանվորական թատրոնը։ 1918 թվականին կազմակերպել է «Պրոլետկուլտի գեղարվեստական թատերաբեմեր (հետագայում՝ Բանվորական հերոսական հեղափոխական թատրոն)։ 1920-21թթ աշխատել է ՌԽՖՍՀ առաջին թատրոնում, 1922-24թթ, 1930-31թթ, 1939-56թթ եղել է Լենինգրադի Ա.Պուշկինի անվան դրամատիկական թատրոնի դերասան։ 1963թ-ից աշխատել է ժողովրդական թատրոններում։
Նկարահանվել է մի շարք ֆիլմերում, որոնցից են «Պոետի երիտասարդությունը», «Իվան Ահեղ», «Անմահության խարույկ» և այլն։ Համագործակցել է Վ. Կոմիսարժևսկայայի, Պ. Օռլենեի, Վ. Մեյերխոլդի հետ։ Վ. Նեմիրովիչ - Դանչենկոն և Կ. Ստանիսլավսկին բարձր են գնահատել Մղեբրովի ստեղծագործական գործունեությունը։ Հեղինակել է «Կյանքս թատրոնում» (հ.1-2, 1929-32թթ) գիրքը։
1996 թվականի հոկտեմբերի 5-ին մահացել է Լենինգրադում (այժմ՝ Սանկտ Պետերբուրգ)։
Դերեր
Ֆեոդոր — Ա.Տոլստոյի «Ֆեոդոր Իոհանովիչ արքան»
Դունկան — Վ. Շեքսպիրի «Մակբեթ»
Նեսչաստլիվցև — Ա. Օստրովսկու «Անտառ»
Ծանոթագրություններ
Կատեգորիա:Դերասաններ Կատեգորիա:1886 ծնունդներ Կատեգորիա:1996 մահեր
Դյույմ
Դյույմ կամ ինչ (duim - բթամատ, inch կրճատ՝ in կամ ″), մատնաչափ, երկարության չափ միավորների անգլիական և ամերիկյան համակարգերում, որտեղ երկարության հիմնական միավորը ֆուտն է։ 1 դյույմ 1/12 ֆուտ է։ Օգտագործվել է նաև չափերի հին ռուսական համակարգում որպես արշինի 1/28 մաս։ Միջազգային համակարգի երկարության միավորով արտահայտված՝ 1 դյույմ = 0,0254 մետր է։
Կատեգորիա:Չափման միավորներ
Ժիվինիցե (համայնք)
Ժիվինիցե համայնք (, Општина Живинице), համայնք Բոսնիա և Հերցեգովինայում։ Վարչականերոն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Ժիվինիցե քաղաքը։
Բնակչություն
1991 թվականի մարդահամարի տվյալների համաձայն՝ համայնքում բնակվել են 54783 մարդ։
Աղբզուտ
Աղբզուտ, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Քղի քաղաքից 5 կմ հարավ՝ հարթավայրում։
Պատմություն
Գյուղը վերջնականապես թուրքերի ձեռքով ավերվել է 1915 թվականի Մեծ եղեռնի ժամանակ։ Միայն 50 հայի է հաջողվել փրկվել։ Նրանք գաղթել են ԱՄՆ, Բուլղարիա և այլ երկրներ։
Բնակչություն
XX դարի սկզբին ուներ 60 տուն՝ 600 հայ և 10 տուն թուրք բնակիչ։
Տնտեսություն
Բնակչության հիմնական զբաղմունքը անասնապահություն, երկրագործություն ու մասամբ արհեստներն էր։
Պատմամշակութային կառույցներ
Աղբզուտն ուներ եկեղեցի։
Կրթություն
Գյուղում գործում էր վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Ժովտնևոե (գյուղ, Նովի Բուգի շրջան)
Ժովտնևոե (Жовтневе), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Ժովտնևոե գյուղում բնակվում էր 1 532 մարդ։ Բնակավայրը զբաղեցնում է 2,25 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Նովի Բուգի շրջանի բնակավայրեր Կատեգորիա:Ուկրաինայի գյուղեր
Թուրունմահմուդ
Թուրունմահմուդ, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ազնվամորու գինի (ֆիլմ)
Սյուժե
Գիրտ Ռանդերը, որը ոստիկանության մայոր է, հյուրընկալվել է իր մանկության ընկերոջ՝ Յուրիսի մոտ՝ խուտորում։ Վերջինս մի քանի անգամ փորձում է ինչ-որ բան պատմել, բայց անկեղծ խոսակցություն այդպես էլ չի ստացվում։
Երեկոյան, երբ տոնական սեղանի շուրջ նստած են հյուրերը, Յուրիսը գնում է ազնվամորու գինի բերելու։ Տեսնելով, որ ամուսինն ուշանում է, Ռասման իջնում է ներքև և նկուղում գտնում մահացած ամուսնուն։ Դժբախտ պատահարի հետևանքով մահվան վարկածը, որի մասին խոսում են հավաքվածները, անմիջապես հերքվում է Գիրտի կողմից ։
Նա խնամքով հավաքել է տեղում եղած ապացույցները և անցնում է հարցաքննության։ Պարզվում է, որ սպանության պատճառ կարող էին լինել խանդը, վրեժխնդրությունը կամ փողը։ Կասկածել կարելի է հյուրերից յուրաքանչյուրին, քանի որ ոչ ոք ալիբի չունի։ Հարալդը, ինչպես պարզվում է, եղել է Ռասմայի սիրեկանը։ Ալբերտը խանդում էր Յուրիսին իր կնոջ հանդեպ։ Վիլիսին մերժել են երկու հազար ռուբլի պարտք վերցնելը, որոնք ավելի ուշ անհետացել էին ննջարանում գտնվող զարդատուփից։
Գիրտը ամենայն մանրամասնությամբ վերականգնում է իրադարձությունների ժամանակագրությունը։ Հատվածական ցուցմունքներից նա կազմում է տեղի ունեցածի իրական պատկերը։ Ինսբերգների որդին լուրջ հիվանդացել էր, և հայրը, փողի կարիք ունենալով, ներքաշվել է իր արտադրության մեջ թանկարժեք մետաղների հափշտակման քրեական սխեմայի մեջ։ Յուրիսը՝ լինելով տաղանդավոր ինժեներ, առաջարկել է էլեկտրական կոնտակտներ պատրաստելիս օգտագործել նոր, ավելի տնտեսող տեխնոլոգիա։ Գտնվել են շրջահայաց մարդիկ, որոնք ներդրել են նրա գաղափարը՝ այն գաղտնի պահելով պետությունից։ Տանջվելով մեղքի զգացումից՝ որոշ ժամանակ անց Յուրիսը պատրաստվում էր բացահայտել գաղտնիքը։
Յուրացման կազմակերպիչներից է եղել Ֆելիքսը՝ Յուրիսի անմիջական պետը։ Նա էլ սպանել է նրան՝ բարկության պահին հարվածելով կողքին ընկած կացնով։ Գիտակցելով իր հանցանքի բացահայտումը՝ Ֆելիքսը փախչում է՝ առևանգելով տան մոտ կայանված մեքենան։ Անտառային ճանապարհին կորցնելով մեքենայի կառավարումը՝ Ֆելիքսը մեքենայով հարվածում է որմզդեղնին և մահանում ստացած վնասվածքներից։
Ծանոթագրություններ
Կատեգորիա:Խորհրդային ֆիլմեր Կատեգորիա:Ռիգայի կինոստուդիայի ֆիլմեր Կատեգորիա:1985 ֆիլմեր Կատեգորիա:Բնօրինակում անաղբյուր հոդվածներ
Սեբաստիան Շահումյան
Սեբաստիան Կոնստանտինի Շահումյան, խորհրդային և ամերիկյան լեզվաբան։
Աշխատանքները նվիրված են տեսական լեզվաբանությանը և նշանաբանությանը։ Լեզվաբանական կրթությունը ստացել է Թբիլիսիում և Մոսկվայում։ 1960-ական թվականներին եղել է ԽՍՀՄ հնչույթաբանության և քերականության կառուցվածքային մեթոդների ամենահայտնի պրոպագանդիստներից մեկը։ ԽՍՀՄ գիտությունների ակադեմիայի Մոսկվայի ռուսաց լեզվի ինստիտուտի կառուցվածքային լեզվաբանության սեկտորի կազմակերպիչ (1965), որը ղեկավարել է մինչև 1975 թվականը։ 1975 թվականից՝ ԱՄՆ արտագաղթի ժամանակ, եղել է Ելի համալսարանի պրոֆեսոր (1986 թվականից՝ պաշտոնաթող պատվավոր պրոֆեսոր)։ Մշակել է այսպես կոչված լեզվի «ապլիկատիվ մոդել» 1960-ականների պաշտոնական մոդելավորման հասկացությունների ոգով, հետագայում զբաղվել է նաև լեզվաբանության և նշանաբանության ավելի ընդհանուր խնդիրներով։ 1990-ական թվականներին մի քանի անգամ այցելել է Ռուսաստան և հանդես եկել դասախոսություններով։
Կենսագրություն
Սեբաստիան Կոնստանտինի Շահումյանը ծնվել է 1916 թվականի փետրվարի 27-ին Թիֆլիսում, որտեղ հեղափոխության նախօրեին համախմբված էին բազմաթիվ տարբեր մշակույթներ և լեզուներ, որոնց նա ծանոթացավ Ֆերդինանդ դը Սոսյուրի ընդհանուր լեզվաբանության դասընթացից։ Մանուկ հասակում նա շատ էր հիվանդանում և ստիպված էր շատ ժամանակ անցկացնել դասուսույցների հետ։ Իր մասնագիտական ուղին ընտրելիս Սեբաստիան Շահումյանը տարակուսում էր, սկզբում նա հաճախում էր քիմիայի դասընթացների տեխնիկումում, այնուհետև սովորեց գերմաներեն և անգլերեն, ի լրումն հայերենի, վրացերենի և ռուսերենի, որոնց նա արդեն տիրապետում էր։ Նրա կողմնորոշման հարցում զգալի դեր խաղաց Սոսյուրի գրքին ծանոթությունը։ Բանասիրություն է ուսանել Թբիլիսիի համալսարանում, որտեղից էլ ստացել է ավարտական դիպլոմը։ Երկրորդ աշխարհամարտն ընդհատել է նրա ակադեմիական կրթությունը․ մասնակցել է նացիստների կողմից երկու անգամ գրավված Կերչի համար մղվող մարտերին, որից հետո դիմել է իրեն առաջնագիծ ուղարկելու խնդրանքով, բայց փոխարենը նրան ծառայության են ուղարկել Մոսկվայի գլխավոր հետախուզության վարչություն (ԳՀՎ)։ ԳՀՎ-ում ղեկավարել է արտասահմանյան ռադիոհաղորդումների մշակումը։
Պատերազմից հետո, Մոսկվայում, Շահումյանը աստիճանաբար, բայց շատ համառորեն դրսևորեց իր կրքոտ հետաքրքրությունը լեզվաբանության նկատմամբ։ 1950 թվականից նա համարձակորեն սկսեց զբաղվել հնչյունաբանական բանավեճերով՝ պաշտպանելով շնորհազրկված Նիկոլայ Տրուբեցկոյի և Ռոման Յակոբսոնի (Պրահայի լեզվաբանական խմբակի կենտրոնական դեմքեր) աշխատությունները, որի համար հակառակորդները նրան հանդիմանում էին «իդեալիզմի» և «ֆորմալիզմի» համար։ Այդ օրերին Շահումյանի գործընկերները ասում էին, որ իրենք ուշադիր հետևում են Սեբաստիանի աշխատանքներին ոչ այնքան հնչյունաբանության նկատմամբ հետաքրքրությունից, որքան պարզելու համար, թե արդյոք նա նստած չէ։
Նոամ Չոմսկու աշխատանքների ազդեցության ներքո, որին նա ստիպված է եղել պաշտպանել ֆորմալիզմի մեղադրանքներից, Շահումյանն աշխատել է այսպես կոչված լեզվի կիրառական գեներատիվ մոդելի ստեղծման վրա և 1962 թվականին ստացել դոկտորի աստիճան։ 1960-ականների սկզբին նա օգնել է կազմակերպել Մոսկվայի պետական համալսարանի կառուցվածքային և կիրառական լեզվաբանության բաժինը։ Այնուհետև Շահումյանը կազմակերպել և ղեկավարել է ԽՍՀՄ Գիտությունների ակադեմիայի ռուսաց լեզվի ինստիտուտի կառուցվածքային լեզվաբանության սեկտորը։ Հրատարակել է մի շարք գրքեր, որոնցից շատերի համահեղինակը եղել է իր մոսկվացի գործընկեր Պոլինա Արկադևնա Սոբոլևան՝ Ռուսական լեզվի փոխակերպումների կիրառման գենետիկ մոդելը և հաշվարկը (1963), Կառուցվածքային լեզվաբանություն (1965), Ռուսաց լեզվի գեներատիվ քերականության հմունքները՝ գենոտիպիկ կառուցվածքների ներածություն (1968), Տեսական լեզվաբանության փիլիսոփայական հարցեր (1971), Կիրառական քերականությունը որպես բնական լեզվի իմաստաբանական տեսություն (1974)։ Այս բոլոր աշխատանքները թարգմանվել են անգլերեն և այլ լեզուներով։
Լինելով ակտիվ կուսակցական՝ Շահումյանն իր կուսակցական պաշտոնն օգտագործել է օգնելու և պաշտպանելու նրանց, ովքեր պաշտպանության և օգնության կարիք են ունեցել։ Նրա կուսակցական դիրքը, ինչպես նաև համաշխարհային ճանաչումն իր գիտելիքների ոլորտում նրան հնարավորություն են տվել մեկնել արտերկիր. նա այցելել է Լեհաստան, Գերմանիա և Ամերիկա, 1968 թվականին մեկ տարի անցկացրել է Էդինբուրգի համալսարանում։
Բալըքեսիրի մարզ
Բալըքեսիրի մարզ (Balıkesir ili), նահանգ Թուրքիայի Հանրապետության Մարմարածովյան տարածաշրջանում։
Սեբաստիան Շահումյան
Կենսագրություն
1975 թվականին, ակադեմիական իշխանությունների հետ ունեցած տարաձայնությունների պատճառով 60 տարեկան հասակում, անցել է հարկադիր թոշակի և արկածախնդրություն փնտրելով ու օգտվելով այդ ժամանակ արտագաղթելու հնարավորությունից, Շահումյանը տեղափոխվել է ԱՄՆ, Ռոման Յակոբսոնի առաջարկությամբ, ով այդ ժամանակ աշխատում էր Հարվարդի համալսարանում, որպես Եյլի համալսարանի լեզվաբանական ֆակուլտետի պրոֆեսոր, որն այդ ժամանակ ղեկավարում էր Էդվարդ Ստանկևիչը։ Այդ տարիներին Ժան-Պիեռ Դեկլեի և Զլատկա Գենչևայի հետ համատեղ Շահումյանը հրատարակել է ևս երկու գիրք։ 1986 թվականին, տարիքի պատճառով, Շահումյանը ստիպված հրաժարվել է գործող  պրոֆեսորի պաշտոնից, բայց մնացել է Եյլի համալսարանի վաստակավոր պրոֆեսոր։ 1987 թվականին Ինդիանայի համալսարանի հրատարակչության (Indiana University Press) կողմից լույս է ընծայվել նրա «Լեզվի նշանագիտական ​​տեսություն» գիրքը, Շահումյանն աշխատել է «Engineering Semiotics» նախագծում Նյու Յորքում գտնվող ընկերության հետ և պարբերաբար ելույթներ ունեցել գիտաժողովների ժամանակ։ 1997 թվականին Շահումյանը ստացել է Ֆուլբրայթի հիմնադրամի դրամաշնորհ և 10 ամսով մեկնել Մոսկվա՝ գիտական աշխատանքներով զբաղվելու համար։ Մոսկվայում նրան դիմավորել են ջերմ և ոգևորությամբ։ Այնուհետև, 2005 թվականին, 89 տարեկան հասակում, նա կրկին մեկնել է Մոսկվա՝ ստանալով Ֆուլբրայթի հերթական դրամաշնորհը։ 2006 թվականին հրատարակվել է նրա վերջին գիրքը՝ «Նշաններ, միտք և իրականություն» (Ջոն Բենջամինս հրատարակչությունը, «Գիտակցության հետազոտությունների հաջողությունները» շարքում)՝ «Լեզվի տեսությունը որպես աշխարհի ժողովրդական մոդել» հետաքրքիր ենթավերնագրով։
Բալըքեսիրի մարզ
Ծանոթագրություններ
Կատեգորիա:Բալըքեսիրի մարզ
Սեբաստիան Շահումյան
Կենսագրություն
Շահումյանի հետագա աշխատանքները նշանավորվում են գիտության փիլիսոփայության և լեզվաբանության հիմնախնդիրների նկատմամբ լայն հետաքրքրությամբ։ Դրանք պարունակում են սուր քննադատություն Նոամ Խոմսկու հասցեին՝ նրա կողմից լեզվաբանական հետազոտությունների ոլորտին առնչվող հարցերը պատշաճ կերպով չսահմանազատելու համար։ Շահումյանի վերջին գրքում քննարկված լեզուների ցանկը վկայում է նրա հետաքրքրությունների շրջանակի և կենսունակության մասին, դրանք ներառում են բասկերեն լեզուն, անհետացման վտանգի առաջ կանգնած ավստրալիական դիրբալը և օրեգոնյան հնդիկների տակելմա լեզուն։ Այն փաստը, որ Շահումյանը կրկին ոգեշնչված դիմում է Սոսյուրի գաղափարներին և կրկին շատ հմտորեն լեզվաբանության մեջ ներմուծում «դիալեկտիկական» մեթոդը, նրա ստեղծագործությանը տալիս է համոզելու շատ կարևոր ուժ, և ոչ միայն այն շրջանակներում, ովքեր թերահավատորեն են վերաբերվում Խոմսկու նկատմամբ։ Թեև նրա որոշ գաղափարներ կարող են առաջին հայացքից հնամենի և նույնիսկ հեգելյան թվալ, նա շատ հմտորեն և համոզիչ կերպով ընդունում է յուրաքանչյուր առարկություն՝ օգտագործելով գիտական բանավեճի ժամանակակից լեզուն։
Սեբաստիան Շահումյանը մահացել է 2007 թվականի հունվարի 21-ին, ԱՄՆ-ի Կոնեկտիկուտ նահանգի Նյու Հեյվեն քաղաքում, իր տանը, խոհանոցի բազկաթոռին նստած՝ ընկղմված ռուսերեն լեզվով «Դեկամերոն»-ի ընթերցանության մեջ։
Արտաքին հղումներ
Կատեգորիա:Խորհրդային լեզվաբաններ Կատեգորիա:Ամերիկացի լեզվաբաններ Կատեգորիա:Ամերիկահայեր Կատեգորիա:Վիրահայեր Կատեգորիա:Հայկական ծագմամբ ռուսներ Կատեգորիա:Ռուսագետներ Կատեգորիա:Թբիլիսիի պետական համալսարանի շրջանավարտներ Կատեգորիա:Բանասիրական գիտությունների դոկտորներ Կատեգորիա:Լեզվաբաններ Կատեգորիա:Ստրուկտուրալիստներ Կատեգորիա:Հայրենական մեծ պատերազմի մասնակիցներ Կատեգորիա:Ռուս լեզվաբաններ Կատեգորիա:Հայերն ԱՄՆ-ում Կատեգորիա:Մոսկվայի պետական համալսարանի դասախոսներ Կատեգորիա:Բնօրինակում անաղբյուր հոդվածներ Կատեգորիա:Խորհրդային փիլիսոփաներ
Sony Pictures Television
Sony Pictures Television (SPT), ամերիկյան հեռուստատեսական ընկերություն, որի գործունեության ուղղություններն են տարբեր ժանրերի ծրագրերի մատակարարումը, արտադրությունը և դիստրիբուցիան ամբողջ աշխարհով մեկ տարբեր՝ հարթակների համար։
Ընկերությունը Sony Pictures Entertainment–ի մասնաճյուղն է և Sony ճապոնական կորպորացիայի բիզնես միավորը։ Գլխավոր գրասենյակը գտնվում է ԱՄՆ–ում, Կալիֆոռնիա նահանգի Քալվեր Սիթի քաղաքում։
Արցախյան ազատամարտի արտացոլումը երաժշտության մեջ
Արցախյան առաջին պատերազմի թեման իր արտացոլումն է գտել նաև երաժշտարվեստում։ Արցախյան շարժման ոգին, ինքնապաշտպանական և ազատագրական մարտերի հեասարդատումը, ազատամարտիկների սխրանքը, արցախահայության կենարար կամքն ու ուժը, մայր հայրենիքին վերամիավորվելու աննահանջ ձգտումն իրենց գեղարվեստական ու պատկերային մարմնավորումն են գտել գուսանների և կոմպոզիտորների վոկալ- գործիքային. խմբերգային, սիմֆոնիկ ստեղծագործություններում։ Հատկապես հարուստ և բազմօրինակ են երգերի ու խմբերգերի բնագավառները։ Բազմաժանր են նաև ղրանց տարատեսակները, հայ բանաստեղծների խոսքերով ստեղծած քայլերգերը, մեներգերը։ Ըստ գաղափարաիմաստային բովանդակության՝ Արցախյան պատերազմի թեման արտացոլող ստեղծագործությունները բաժանվում են երեք հիմնական՝ ռազմահեասական (քայլերգեր), հերոսապատման (հիմներ, ձոներգեր), խոհաքնարական. կենցաղային (մեներգեո երգեր, խմբերգեր) ժանրերի։ Որպես ընդհանուր գաղափարական մեկնակետ՝ բոլոր ժանրերի ստեղծագործությունները տոգորված են հայրենասիրական ոգով։
Sony Pictures Television
Ընկերության գործունեություն
Sony Pictures Television ունի լիամետրաժ ֆիլմերի, սերիալների և ռեալիթի շոուների սեփական գրադարան, որոնք շատ պարգևների են արժանացել, և նույնպես մուլտիպլիկացիոն սերիալների և դրամաների, որոնք քննադատների կողմից բարձր գնահատականների են արժանացել։
Արցախյան ազատամարտի արտացոլումը երաժշտության մեջ
Դիմելով Արցախյան հերոսամարտի թեմային՝ կոմպոզիտորներն իրենց ստեղծագործությունների մեջ օգտագործել են ազգային պրոֆեսիոնալ դպացի լավագույն և առաջատար ավանդույթները՝ ազգային երաժշտության լեզվամտածողության ու արդի զրելաոճերի սինթեզ, գրական սկզբնաղբյուրի բանաստեղծական տեքստի և երաժշտական նյութի արտահայտչականորեն ներդաշնակ ձուլվածք։ Բազմաբնույթ են հեղինակների կիրառած երաժշտական արտահայտչամիջոցները, ազգային լադերի առանձնահատկությունները, հայկական ռիթմերի (մասնավորապես՝ փոփոխական) համակարգերը, լինեար և բազմաձայնային շերտերի համադրությունները, ազգային երաժշտական բանահյուսության և ժողովրդական երգ-պափ-խաղիկների տարրերի՝ գեղարվեստականորեն վերաիմաստավորված ներմուծումը, ստեղծագործական ամփորի և կոտ ձևակառուցվածքը, որոշ դեպքերում՝ Արցախի երաժշտա կան բանահյուսության, ժողովրդական երգերի մեղեդիների օգտագործումը։
Կատեգորիա:Երաժշտություն Կատեգորիա:Արցախյան պատերազմ
Sony Pictures Television
Ընկերության գործունեություն
SPT–ն ներառում է մոտ 150 զվարճացնող հեռուստաալիք ավելի քան 178 երկրներում և ունի մոտ երկու միլիարդ հանդիսատես ամբողջ աշխարհում ։ SPT–ն զբաղվում է նաև կոնտենտի ստեղծմամբ, աջակցմամբ և արտադրանքով, և կառավարում է Crackle ստուդիայի տեսակայքով ։ Բացի այդ, SPT–ն ամերիկյան պրոդյուսերական Embassy Row ընկերության սեփականատերն է ։
Արտաքին հղումներ
Կատեգորիա:2002 հիմնադրված ընկերություններ
Մաքսիմոս Խոստովանող
Մաքսիմոս Խոստովանող (580, Կոստանդնուպոլիս — 662 թ. օգոստոսի 13, Կողքիս), քրիստոնյա աստվածաբան, մենակյաց և փիլիսոփա։ Երկկամության՝ Հիսուս Քրիստոսի մեջ երկու՝ մարդկային և աստվածային կամքերի առկայության քրիստոսաբանական ուսմունքի ստեղծող և պաշտպան։ Պայքարել է իր ժամանակի պաշտոնական եկեղեցու կողմից դավանվող միակամության՝ Քրիստոսի մեջ մեկ կամքի առկայության ուսմունքի դեմ։ Հալածվել է բյուզանդական կայսրերի կողմից։ Հետագայում, երբ նրա տեսակետը գերիշխող է դարձել և բյուզանդական ու արևմտյան աշխարհում ընդունվել որպես ուղղադավան՝ Կաթոլիկ և հույն-ուղղափառ եկեղեցիների կողմից դասվել է սրբերի շարքը։
Կատեգորիա:Քրիստոնյա աստվածաբաններ Կատեգորիա:7-րդ դարի փիլիսոփաներ Կատեգորիա:Ստամբուլում ծնված անձինք Կատեգորիա:Անձինք Կոստանդնուպոլսից Կատեգորիա:Եկեղեցու հայրեր
Արշակ Սիվասլյան
Արշակ (Մաքս) Սիվասլյան, ֆրանսահայ լուսանկարիչ։
Կենսագրություն
Ծնվել է 1954 թվականին Մարսելում, հայի ընտանիքում։ Արմատները Ադանայից է։ Քսան տարեկանից ֆոտոռեպորտաժներ պատրաստելու նպատակով մեկնել է տարբեր երկրներ։ 1970-1980-ական թվականներին հիմնականում եղել է Հնդկաստանում, Բիրմայում, Չինաստանում, Ֆիլիպիններում, Ավստրալիայում, Թուրքիայում, Հարավային Աֆրիկայում և այլ երկրներում ։
1992 թվականի ապրիլին մեկնել է Ղարաբաղ, եղել հակամարտության առաջին գոտում, որտեղ էլ ծանր վիրավորվել է։ Նրա լուսանկարները տպագրվել են «Հայաստանի նորություններ» ամսագրում, ինչպես նաև ֆրանսիական և միջազգային մամուլում։
1994 թվականից ակտիվորեն թղթակցել է սփյուռքում լույս տեսնող «Հայաստանի նորություններ» ամսագրին ։